Månedsinfo fra styret i oktober 2022

**Søndag 30.okotber var det sesongen slutt og her kommer siste infobrev fra styret for i år:**

**Vannet:** Er nå stengt for vinteren. Vannet skrus på igjen første eller andre helg i april, lørdag kl.12:00. I 2023 er dette lørdag 1. eller 8. Noter tidene i kalenderen allerede nå.

**Søppelhuset og nedre felleshus:** Er stengt for vinteren og åpnes ved sesongstart.

**Post til styret:** Postkassen på felleshuset er nå vinterstengt – men send oss en epost på solvang5@kolonihager.no hvis det er noe.

**Utleie:** Vi ser en økt pågang på utleien av felleshuset, som nå er leid ut 3 ganger i november.

Styret vurderer pris/prismodell og jobber for økt markedsføring av utleien neste år.

**Årsmøte:** Avdelingens årsmøte ble gjennomført heldigitalt i perioden 22.-30.november. Møtet hadde 29 deltakere. Det var ingen saker til avstemning. Protokoll fra årsmøtet sendes alle på e-post. Styret har sitt første konstituerende møte i november. Tusen takk for innsatsen til avtroppende styre- og komitemedlemmer. Velkommen til de ny-valgte! Avdelingens nettsider er oppdatert med nye navn. Styret kaller inn til en felles dag for komiteene til våren.

**Hyttesalg**: Hytte **566** er solgt til familie med to barn under 13 år. **580** skal selges til ventelisten (familie med barn under 13). 150 meldte interesse for hytta og 15 er kalt inn til visning. Styret ber kolonister som ønsker å selge hytte neste år ta kontakt med styreleder.

**Plikttimer 2023:** Styret og arbeidsleder ønsker å prøve ut en annen organisering av pliktarbeidet neste år. Vi sender straks ut et spørreskjema til alle for å få deres innspill. Her skal dere prioritere hvilke oppgaver dere ønsker og når dere foretrekker å ha pliktarbeid. Vi spør også om kompostering og ordningen for bort kjøring av hageavfall. Mer informasjon kommer i egen e-post.

**Vinteropphold:** I år har ingen meldt seg for vinteropphold og det er derfor fortsatt mulighet for å bli vinterbeboer. Vinterbeboere må gå faste sjekkrunder på avdelingen. Send oss en e-post hvis du er interessert.

**Redningshunder:** Redningshundene skal trene på avdelingen i vinter. Gi beskjed til styret på e-post hvis du IKKE ønsker at parsellen din skal være med på dette.

**Redskapsbod:** Til nå har Jula redskapsbod vært den eneste godkjente ute bod på Solvang. Den er nå utgått fra sortiment. Fellesstyret har bestemt at følgende uteboder er aktuelle alternativer: Gardenstore «Tarmo Petter Gul» art nr. 325754 og Polhus «Bod garden» art nr. ELB16-1483FSC-GARDEN. Det kan søkes om ferdigproduserte uteskap tilsvarende eksemplene over. Skapet skal være innenfor de mål som kommer frem av godkjente tegning, og ha liggende panel, skråtak og dører som dekker front av skap.

**Prisvinnende honning:** Hurra for superbirøkterne våre Berit og Bjørn! I årets NM i honning ble høsthonningen fra 5ern kåret til årets beste byhonning. De vant i også sølvmedalje i klassen honningdugg. Gratulerer!

Styret ønsker alle en god vinter!

Marte, Bjørn, Elise, Birgitte, Alf og Alexandra